Document ID: /roh_data/filtered/fineweb-2-filterrobots_roh.jsonl.gz/58864

Quels moduls da lain che porschan alloschi a radund 80 persunas, èn il mument vids. Els sa chattan tranter la catedrala da Cuira e la Plessur. Durant dus onns han ils Quadrins temporarmain dà suttetg a radund scolaras e scolars dal convict, ch’è vegnì renovà. Per il cas che la situaziun cun la guerra en l’Ucraina avess da sa pegiurar, stessan ils Quadrins a disposiziun per fugitivas e fugitivs.
Chantun dovra dapli letgs
Il chantun ha il mument passa 1'100 letgs per fugitivs da l’Ucraina. Quel dumber vegnia enfin il settember schlargià sin 1'700. Tut tenor il svilup da la guerra en l’Ucraina stoppia il dumber da letgs vegnir augmentà sin 3'000 en il Grischun enfin la fin da l’onn, ha ditg il manader da l’Uffizi da migraziun.